arnastofnun/IGC-2024 huggingface dataset:
224/2022

Útdráttur

Kærður var úrskurður héraðsdóms þar sem nauðungarvistun A var framlengd.

Málinu var vísað frá Landsrétti þar sem A hafði ekki lengur lögvarinna hagsmuna að gæta af því að fá úrskurð héraðsdóms felldan úr gildi.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 15. apríl 2022. Greinargerð varnaraðila barst réttinum 4. maí sama ár. Kærður er úrskurður Héraðsdóms Reykjavíkur 13. apríl 2022 í málinu nr. L- [...]/2022 þar sem fallist var á kröfu varnaraðila um framlengingu nauðungarvistunar sóknaraðila í allt að tólf vikur frá 13. apríl 2022 að telja með heimild til rýmkunar samkvæmt mati yfirlæknis. Kæruheimild er í 1. mgr. 16. gr. lögræðislaga nr.7 1/1997.

2

Sóknaraðili krefst þess aðallega að hinn kærði úrskurður verði felldur úr gildi en til vara að nauðungarvistuninni verði markaður skemmri tími. Þá krefst hann þóknunar til handa skipuðum talsmanni sínum vegna meðferðar málsins fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Með tilkynningu til Landsréttar 4. maí 2022 upplýsti varnaraðili að sóknaraðili hefði verið útskrifaður af geðdeild og sætti ekki lengur nauðungarvistun. Þar sem nauðungarvistun sóknaraðila er nú lokið hefur hann ekki lengur lögvarða hagsmuni af því að fá niðurstöðu um fyrrgreindar kröfur sínar. Verður málinu því sjálfkrafa vísað frá Landsrétti.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila vegna meðferðar málsins fyrir Landsrétti og er hún ákveðin að meðtöldum virðisaukaskatti eins og í úrskurðarorði greinir.

Úrskurðarorð :

Máli þessu er vísað frá Landsrétti.

Þóknun skipaðs talsmanns sóknaraðila fyrir Landsrétti, O-kk-ef H-kk-ef lögmanns, 200.000 krónur, greiðist úr ríkissjóði.
227/2022

Útdráttur

Varnaraðili höfðaði mál gegn sóknaraðila til endurgreiðslu á tryggingafé samkvæmt húsaleigusamningi milli aðila. Samkvæmt gagnstefnu í héraði krafðist sóknaraðili greiðslu tiltekinnar fjárhæðar auk nánar tilgreindra dráttarvaxta og að kröfurnar yrðu notaðar til skuldajafnaðar við kröfur varnaraðila í aðalsök að svo miklu leyti sem til þyrfti og sjálfstæður dómur yrði kveðinn upp um það sem eftir stæði en til vara að kveðinn yrði upp sjálfstæður dómur um dómkröfur í gagnsök. Í úrskurði Landsréttar var rakið að þótt fallast mætti á það með héraðsdómara að kröfugerð í gagnsök væri ekki svo skýr sem skyldi yrði talið nægilega ljóst hvers krafist væri og að ekki væru fyrir hendi aðrar ástæður sem varðað gætu frávísun gagnsakar frá héraðsdómi. Var hinn kærði úrskurður því felldur úr gildi og lagt fyrir héraðsdóm að taka kröfur sóknaraðila í gagnsök til efnismeðferðar.

Úrskurður Landsréttar

Landsréttardómararnir E-kk-nf J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 19. apríl 2022. Kærður er úrskurður Héraðsdóms Reykjavíkur 7. sama mánaðar í málinu nr. E- [...]/2021 þar sem gagnkröfum sóknaraðila á hendur varnaraðila var vísað frá dómi. Kæruheimild er í j - lið 1. mgr. 143. gr. laga nr.91/1991 um meðferð einkamála.

2

Sóknaraðili krefst þess að hinn kærði úrskurður verði felldur úr gildi og lagt verði fyrir héraðsdóm að taka kröfur hans í gagnsök til efnislegrar meðferðar. Þá krefst hann kærumálskostnaðar.

3

Varnaraðili hefur ekki látið málið til sín taka fyrir Landsrétti og verður því litið svo á að hún krefjist staðfestingar hins kærða úrskurðar, sbr. 3. mgr. 158. gr. laga nr. 91/1991, sbr. 4. mgr. 150. gr. sömu laga.

Niðurstaða

4

Í aðfararorðum gagnstefnu greinir að málið sé höfðað á hendur varnaraðila til greiðslu tiltekinnar fjárhæðar auk nánar tilgreindra dráttarvaxta og málskostnaðar. Þá segir undir fyrirsögninni „dómkröfur“ að þess sé aðallega krafist að dómkröfur í gagnsök verði notaðar til skuldajafnaðar við kröfur stefnanda í aðalsök að svo miklu leyti sem til þurfi og sjálfstæður dómur verði kveðinn upp um það sem eftir stendur en til vara að kveðinn verði upp sjálfstæður dómur um allar dómkröfur í gagnsök. Þótt fallast megi á það með héraðsdómara að kröfugerð í gagnstefnu sé ekki svo skýr sem skyldi verður samkvæmt framansögðu talið nægilega ljóst hvers krafist er og að ekki séu fyrir hendi aðrar ástæður sem varðað geta frávísun gagnsakar frá héraðsdómi.

5

Samkvæmt framangreindu verður hinn kærði úrskurður felldur úr gildi og lagt fyrir héraðsdóm að taka kröfur sóknaraðila í gagnsök til efnismeðferðar.

6

Rétt þykir að kærumálskostnaður falli niður.

Úrskurðarorð :

Hinn kærði úrskurður er felldur úr gildi og lagt fyrir héraðsdóm að taka kröfur sóknaraðila í gagnsök til efnismeðferðar.

Kærumálskostnaður fellur niður.
228/2022

Útdráttur

Staðfestur var úrskurður héraðsdóms þar sem hafnað var kröfu A um ógildingu aðfarargerðar sýslumannsins á Suðurlandi sem fór fram í innstæðu á bankareikningi A að kröfu sýslumannsins á Norðurlandi vestra til tryggingar á greiðslu sektar og sakarkostnaðar.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 13. apríl 2022. Greinargerð varnaraðila barst réttinum 10. maí sama ár. Kærður er úrskurður Héraðsdóms Suðurlands 5. apríl 2022 í málinu nr. Y- [...]/2021 þar sem hafnað var kröfu sóknaraðila um ógildingu aðfarargerðar sýslumannsins á Suðurlandi nr. [...].

Kæruheimild er í 3. mgr. 95. gr. laga nr. 90/1 989 um aðför.

2

Sóknaraðili krefst þess að aðfarargerð sýslumannsins á Suðurlandi nr. [...], sem fór fram hjá sóknaraðila 19. ágúst 2021, að kröfu sýslumannsins á Norðurlandi vestra, verði ógilt. Þá er krafist málskostnaðar í héraði auk kærumálskostnaðar.

3

Varnaraðili krefst staðfestingar hins kærða úrskurðar. Þá er krafist málskostnaðar í héraði auk kærumálskostnaðar.

Niðurstaða

4

Varnaraðili kærði ekki úrskurð héraðsdóms fyrir sitt leyti og því kemur krafa hans um málskostnað í héraði ekki til álita.

5

Með vísan til forsendna hins kærða úrskurðar verður hann staðfestur.

6

Sóknaraðili greiði varnaraðila kærumálskostnað eins og í úrskurðarorði greinir.

Úrskurðarorð :

Hinn kærði úrskurður er staðfestur.

Sóknaraðili, A[...], greiði varnaraðila, sýslumanninum á Norðurlandi vestra, 200.000 krónur í kærumálskostnað.
22/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli c-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 10. janúar 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 10. janúar 2022 í málinu nr. R- [...]/2022 þar sem varnaraðila var gert að sæta gæsluvarðhaldi allt til föstudagsins 4. febrúar 2022 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi, til vara að gæsluvarðhaldi verði markaður skemmri tími en að því frágengnu að honum verði gert að sæta vægari úrræðum.

Niðurstaða

4

Með vísan til úrskurðar Landsréttar 17. desember 2021 í máli nr. 770/2021 og forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
231/2022

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumanns um nauðungarvistun sem A skyldi sæta.

Úrskurður Landsréttar

Landsréttardómararnir D-kk-nf Þ-kk-nf B-kk-nf og R-kvk-nf B-kvk-nf og K-kk-nf H-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 19. apríl 2022. Greinargerð varnaraðila barst réttinum 26. sama mánaðar. Kærður er úrskurður Héraðsdóms Reykjavíkur 13. apríl 2022 í málinu nr. L- [...]/2022 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 11. apríl 2022 um að nauðungarvista sóknaraðila á sjúkrahúsi í allt að 21 dag.

Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að felld verði úr gildi fyrrgreind ákvörðun sýslumannsins á höfuðborgarsvæðinu um nauðungarvistun. Þá krefst hann þóknunar til handa skipuðum talsmanni sínum fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs verjanda sóknaraðila vegna meðferðar málsins fyrir Landsrétti eins og í úrskurðarorði greinir.

6

Það athugast að færsla í þingbók er ekki fyllilega í samræmi við fyrirmæli 2. mgr. 11. gr. laga nr. 91/1991 um meðferð einkamála, sbr. 4. mgr. 31. gr., sbr. 1. mgr. 10. gr. lögræðislaga.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila vegna meðferðar málsins fyrir Landsrétti, B-kk-ef H-kk-ef B-kk-ef lögmanns, 200.000 krónur, greiðist úr ríkissjóði.
237/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a- liðar 1. mgr. 95. gr. laga nr. 88/2008 um meðferð sakamála og einangrun meðan á því stendur.

Úrskurður Landsréttar

Landsréttardómararnir R-kvk-nf B-kvk-nf og S-kk-nf S-kk-nf og K-kk-nf H-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 23. apríl 2022, sem barst réttinum ásamt kærumálsgögnum 25. sama mánaðar. Kærður er úrskurður Héraðsdóms Reykjavíkur 23. apríl 2022 í málinu nr. R- [...]/2022 þar sem varnaraðila var gert að sæta gæsluvarðhaldi til föstudagsins 29. apríl 2022 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að úrskurður héraðsdóms verði felldur úr gildi.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
239/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a- liðar 1. mgr. 95. gr. laga nr. 88/2008 um meðferð sakamála og einangrun meðan á því stendur.

Úrskurður Landsréttar

Landsréttardómararnir R-kvk-nf B-kvk-nf og S-kk-nf S-kk-nf og K-kk-nf H-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 24. apríl 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 23. apríl 2022 í málinu nr. R- [...]/2022 þar sem varnaraðila var gert að sæta gæsluvarðhaldi til föstudagsins 29. apríl 2022 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála. 2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími og að varnaraðila verði ekki gert að sæta einangrun.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
23/2022

Útdráttur

Kærður var úrskurður héraðsdóms um að X skyldi sæta gæsluvarðhaldi og einangrun á grundvelli a- og c-liðar 1. mgr. 95. gr. laga nr. 88/2008 um meðferð sakamála. Á meðan málið var til meðferð hjá Landsrétti var einangrun X aflétt af beiðni L. Var úrskurður héraðsdóms um að X skyldi sæta gæsluvarðhaldi á grundvelli c-liðar 1. mgr. 95. gr. laga nr. 88/2008 staðfestur.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og H-kvk-nf Þ-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 9. janúar 2022, sem barst réttinum ásamt kærumálsgögnum 11. sama mánaðar. Kærður er úrskurður Héraðsdóms Norðurlands eystra 9. janúar 2022 í málinu nr. R- [...]/2022 þar sem varnaraðila var gert að sæta gæsluvarðhaldi allt til föstudagsins 4. febrúar 2022 klukkan 16 og einangrun til 12. janúar sama ár klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar um að varnaraðila verði gert að sæta gæsluvarðahaldi allt til föstudagsins 4. febrúar 2022 klukkan 16.

3

Varnaraðili krefst þess að hinn kærði úrskurður verði felldur úr gildi, til vara að gæsluvarðhaldi verði markaður skemmri tími og einangrun verði felld úr gildi en að því frágengnu að einangrun verði felld úr gildi.

Niðurstaða

4

Fyrir liggur að einangrun sem fallist var á í hinum kærða úrskurði hefur verið aflétt og sætir varnaraðili því nú gæsluvarðhaldi án einangrunar.

5

Varnaraðili liggur undir rökstuddum grun um að hafa gerst sekur um brot sem fangelsisrefsing er lögð við. Með hliðsjón af gögnum málsins er fallist á það með sóknaraðila að ætla megi að varnaraðili muni halda áfram brotum meðan málum hans er ekki lokið hjá lögreglu og ákæruvaldi, sbr. c-lið 1. mgr. 95. gr. laga nr. 88/2008.

Verður hinn kærði úrskurður því staðfestur um gæsluvarðahald varnaraðila eins og í úrskurðarorði greinir.

Úrskurðarorð :

Varnaraðili, X, sæti gæsluvarðhaldi allt til föstudagsins 4. febrúar 2022 klukkan 16.
242/2022

Útdráttur

Kærður var úrskurður héraðsdóms þar sem máli G ehf. um gildi aðfarargerðar var vísað frá dómi. Í úrskurði Landsréttar kom fram að samkvæmt 1. mgr. 95. gr. laga nr. 90/1989 um aðför skyldi í úrskurði héraðsdómara kveðið á um staðfestingu eða ógildingu aðfarargerðar eða um breytingu hennar, samkvæmt því sem við ætti hverju sinni. Héraðsdómara hefði því í úrskurði sínum borið að mæla fyrir um staðfestingu eða ógildingu hinnar umdeildu aðfarargerðar en ekki vísa málinu frá héraðsdómi.

Var hinn kærði úrskurður því ómerktur og lagt fyrir héraðsdóm að taka málið til efnislegrar meðferðar.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 22. apríl 2022. Greinargerð varnaraðila barst réttinum 10. maí sama ár. Kærður er úrskurður Héraðsdóms Norðurlands vestra 8. apríl 2022 í málinu nr. Y- 4/2022 þar sem máli sóknaraðila var vísað frá dómi. Kæruheimild er í 3. mgr. 95. gr. laga nr. 90/1989 um aðför.

2

Sóknaraðili krefst þess aðallega að hinn kærði úrskurður verði felldur úr gildi og að lagt verði fyrir héraðsdóm að taka málið til efnislegrar meðferðar. Þá krefst hann kærumálskostnaðar. Til vara krefst sóknaraðili þess að málskostnaður í héraði verði felldur niður.

3

Varnaraðili krefst staðfestingar hins kærða úrskurðar og kærumálskostnaðar.

Niðurstaða

4

Mál þetta snýst um gildi aðfarargerðar sem sóknaraðili bar undir héraðsdóm samkvæmt 92. gr. laga nr. 90/1989. Um rekstur slíks máls gilda ákvæði 15. kafla laganna. Tilkynning sóknaraðila uppfyllir áskilnað 1. mgr. 93. gr. laganna og barst héraðsdómara innan þess frests sem um getur í 1. mgr. 92. gr. Í 1. mgr. 95. gr. laganna kemur fram að í úrskurði héraðsdómara skuli á grundvelli skýrslna og málflutnings aðila og framkominna skjala kveðið á um staðfestingu eða ógildingu aðfarargerðar eða um breytingu hennar, samkvæmt því sem við á hverju sinni. Bar héraðsdómara því í úrskurði sínum að mæla fyrir um staðfestingu eða ógildingu hinnar umdeildu aðfarargerðar en ekki vísa málinu frá héraðsdómi. Er því óhjákvæmilegt að ómerkja hinn kærða úrskurð og leggja fyrir héraðsdóm að taka málið til efnislegrar meðferðar. 5

Í ljósi framangreindra málsúrslita þykir rétt að kærumálskostnaður falli niður.

Úrskurðarorð :

Hinn kærði úrskurður er ómerktur og lagt fyrir héraðsdóm að taka málið til efnislegrar meðferðar.

Kærumálskostnaður fellur niður.
243/2022

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi á grundvelli c-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 25. apríl 2022, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 25. apríl 2022 í málinu nr. R- [...]/2022 þar sem varnaraðila var gert að sæta áframhaldandi gæsluvarðhaldi, þó ekki lengur en til mánudagsins 23. maí 2022, klukkan 11.30. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að honum verði gert að sæta vægari úrræðum en gæsluvarðhaldi.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.

2
247/2022

Útdráttur

Staðfestur var úrskurður héraðsdóms þar sem nauðungarvistun A var framlengd.

Úrskurður Landsréttar

Landsréttardómararnir A-kk-nf E. J-kk-nf og K-kvk-nf S-kvk-nf og K-kk-nf H-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 25. apríl 2022. Greinargerð varnaraðila barst réttinum 6. maí sama ár. Kærður er úrskurður Héraðsdóms Reykjavíkur 20. apríl 2022 í málinu nr. L- [...]/2022 þar sem nauðungarvistun sóknaraðila á sjúkrahúsi var framlengd um tólf vikur frá 21. apríl 2022 með heimild til rýmkunar samkvæmt mati yfirlæknis. Kæruheimild er í 1. mgr. 16. gr. lögræðislaga nr.71/1997.

2

Sóknaraðili krefst þess að hinn kærði úrskurður verði felldur úr gildi. Þá krefst hann kærumálskostnaðar.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Það athugast að G-kvk-nf R-kvk-nf var skipaður talsmaður sóknaraðila í héraði en rétt hefði verið að skipa hana sem verjanda, sbr. 3. mgr. 10. gr. lögræðislaga, sbr. 4. mgr. 31. gr. sömu laga.

6

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila fyrir Landsrétti, G-kvk-ef R-kvk-ef lögmanns, 200.000 krónur, greiðist úr ríkissjóði.
24/2022

Útdráttur

Staðfestur var úrskurður héraðsdóms um að X skyldi gert að afplána eftirstöðvar fangelsisrefsingar á grundvelli 2. mgr. 82. gr. laga nr. 15/2016 um fullnustu refsinga.

Úrskurður Landsréttar

Landsréttardómararnir E-kk-nf J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 10. janúar 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 10. janúar 2022 í málinu nr. R- [...]/2022 þar sem varnaraðila var gert að afplána 270 daga eftirstöðvar refsingar samkvæmt dómum Héraðsdóms Reykjaness í málum nr. S- [...]/2019 og S- [...]/2019, sem honum var veitt reynslulausn á í tvö ár frá 4. maí 2020 að telja. Kæruheimild er í 2. mgr. 82. gr. laga nr. 15/2016 um fullnustu refsinga.

2

Sóknaraðili krefst aðallega staðfestingar hins kærða úrskurða ren til vara að fallist verði á kröfu um gæsluvarðhald á grundvelli c-liðar 1. mgr. 95. gr. laga nr.88/2008 um meðferð sakamála.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
259/2022

Útdráttur

Málinu var vísað frá Landsrétti þar sem kærugjald var ekki greitt samhliða afhendingu kæru, sbr. 3. mgr. 145. gr. laga nr. 91/1991 um meðferð einkamála.

Úrskurður Landsréttar

Landsréttardómararnir R-kvk-nf B-kvk-nf, R-kvk-nf H-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 19. apríl 2022. Greinargerð varnaraðila barst réttinum 5. maí 2022. Kærður er úrskurður Héraðsdóms Norðurlands eystra 6. apríl 2022 í málinu nr. E- 499/2021 þar sem máli sóknaraðila á hendur varnaraðila var vísað frá dómi. Kæruheimild er í j-lið 1. mgr. 143. gr. laga nr.91/1991 um meðferð einkamála.

2

Sóknaraðili krefst þess að hinn kærði úrskurður verði felldur úr gildi og að lagt verði fyrir héraðsdóm að taka málið til efnismeðferðar. Þá krefst sóknaraðili kærumálskostnaðar.

3

Varnaraðili krefst þess aðallega að málinu verði vísað frá Landsrétti en til vara er krafist staðfestingar hins kærða úrskurðar. Þá krefst varnaraðila kærumálskostnaðar.

Niðurstaða

4

Af málsgögnum verður ráðið að kæra sóknaraðila vegna úrskurðar Héraðsdóms Norðurlands eystra í máli nr. E- 499/2021 hafi borist héraðsdómi 19. apríl 2022. Þann 25. sama mánaðar hafi sóknaraðila verið leiðbeint um að taka kæruna aftur þar sem kærugjald hefði ekki verið greitt, sbr. 1. mgr. 146. gr. laga nr. 91/1991. Kærugjaldið var greitt síðar sama dag.

5

Samkvæmt 1. tölulið 2. mgr. 1. gr. laga nr. 88/1991 um aukatekjur ríkissjóðs, eins og þeim var breytt með 1. gr. laga nr. 122/2018, ber að greiða í ríkissjóð gjald að fjárhæð 65.000 krónur við kæru úrskurðar héraðsdóms í máli eins og hér um ræðir. Það skal gert samhliða því að kæra er afhent héraðsdómi, sbr. 3. mgr. 145. gr. laga nr. 91/1991.

Með því að sóknaraðili greiddi þetta gjald ekki samhliða afhendingu kæru eru ekki skilyrði til að taka málið til frekari meðferðar fyrir Landsrétti og verður því vísað héðan frá dómi.

6

Kærumálskostnaður úrskurða stekki.

Úrskurðarorð :

Máli þessu er vísað frá Landsrétti.

Kærumálskostnaður fellur niður.